Nihad Kreševljaković
Nihad Kreševljaković, pozorišni djelatnik, temeljni studij Historija. Nihad M. Kreševljaković rođen je 24. februara 1973. u Sarajevu. Završio je Prvu gimnaziju u Sarajevu, studij historije na Odsjeku za historiju Filozofskog fakulteta u Sarajevu. Poslije oca Muhameda Kreševljakovića i djeda Hamdije Kreševljakovića, po temeljnom studiju Historije treći je historičar u porodici Kreševljaković. Djelovao je kao producent Međunarodnog teatarskog Festivala MESS Sarajevo, a zajedno sa bratom Seadom je osnovao U.G. Videoarhiv, koji se bavi produkcijom dokumentarnih filmova i promoviranjem kulture, umjetnosti i komunikacije. Direktor je Sarajevskog ratnog teatra (SARTR). Bavi se književnim radom, a kao autor, koautor i scenarist radio je na mnogim filmovima među kojima su Greta (MESS, SAINT), Sjećaš li se Sarajeva (Videoarhiv/Deblokada), Sarajevo (SAGA), Drugi maj (FTV), U potrazi za zemljom slobode (Videoarhiv) itd. Također. objavio je veći broj pjesama, proze, novinskih članaka i historijskih radova u zemlji i inostranstvu.